11 briljante bakwenke - Goeie Huishouding
11 briljante bakwenke
Briljante bakwenke van Goeie Huishouding se Bekende Bobaas-bakkers-teepartytjie
Vir dié van julle wat nie so gelukkig was om Goeie Huishouding se Bekende Bobaas-bakkers-teeparty by te woon nie, of as jy net jou geheue wil verfris, hier is ’n paar van die slim wenke wat ons by ons selebsjefs van die dag, Zola Nene en Clement Pedro, geleer het:
Gebruik NutriDay se ongegeurde jogurt in plaas van roomkaas wanneer jy ’n soutige doopsous maak. Dit is ook geskik vir jou laktose-intolerante gaste.
Gebruik Glad-kleefplastiek om jou eiers perfek te posjeer. Doen dit só: Voer ’n ramekin of koppie met die kleefplastiek uit en laat genoeg daarvan oor die rande hang. Breek die eier in die ramekin, seël die kleefplastiek dig en knoop dit om ’n pakkie te maak. Doop die pakkie in water wat liggies prut en kook volgens jou voorkeur.
Vervang botter deur klapperolie in gebak.
Maak ’n heerlike roomystoebroodjie deur roomys tussen twee Bakers-tennisbeskuitjies te skep, die toebroodjie in Glad-kleefplastiek toe te draai en dit in die vrieskas te plaas.
Gee jou roomys ’n heerlike kinkel deur die krummels van enige Bakers-koekies vir geur en krakerigheid by te voeg.
Gebruik ’n papierbord as ’n spatskerm deur die penne van jou elektriese klitser deur die bord te druk.
Wanneer jy ’n koekmengsel gebruik, vervang die olie deur NutriDay se ongegeurde jogurt vir ’n heerlike, klam (en effens gesonder) gebak.
Vries NutriDay-jogurt in ’n yshouertjie, plaas die bevrore jogurtblokkies in ’n vermenger met ’n bietjie melk en blits vir ’n vinnige, maklike bevrore jogurt.
Gebruik Bakers Tennis Choc Mint Flavoured Biscuits as ’n kors wanneer jy ’n Peppermint Crisp-tert maak om dit ekstra brosheid en geur te gee.
Gebruik ’n Glad-toebroodjiesakkie as ’n versiersak: Versterk die hoek met kleeflint en sny dit vir interessante effekte en patrone:
– Sny ’n baie klein, reguit stukkie van die hoek af om fyn versiering te vorm.
– Vir ’n effens groter gaatjie, sny ’n halfmaantjie uit die hoek van jou toebroodjiesakkie.
– Vir ’n sterpunt: Maak twee splete opwaarts in die hoek van die sak sodat dit soos ’n “V” lyk wat opwaarts wys. Voeg meer splete by om meer punte by die ster te voeg.
– Vir ’n roospunt: Sny ’n klein gleufie in die hoek horisontaal tot die onderkant van die sak.
Maak blitsig ’n suurlemoenmeringue-tert: Krummel Bakers Red Label Lemon Cream-koekies, plaas dit in kolwyntjiepapiertjies as ’n basis, vul met suurlemoensmeer en versier met gesmelte malvalekker-versiersel. Blaas met ’n blaasvlam en voilà – suurlemoenmeringue-tertjies in ’n kits.
Peusel en bak slim met NutriDay-jogurt
Koop jou kaartjies na die Bekende Bobaas-Bakkers-teeparty
Kom kuier saam met Goeie Huishouding, die Expresso-sjef Zola Nene en Afternoon Express se Clement Pedro in Kaapstad vir ’n...